### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. oktober 2023 har vedtaget Magistratens indstilling i overensstemmelse med erklæring fra Teknisk Udvalg af 9. oktober 2023 med 18 stemmer for (Socialdemokratiet, Det Konservative Folkeparti og Venstre) og 8 stemmer imod (Socialistisk Folkeparti, Enhedslisten de Rød-Grønne, Radikale Venstre og Danmarksdemokraterne).

###

Endelig vedtagelse af forslag til Lokalplan nr. 1194, Cityområde på [adresse], [adresse], Tillæg nr. 141 til Kommuneplan 2017 og miljørapport.

### Resume

Lokalplanområdet ligger i byzone ved [adresse] i det centrale [adresse].

Mod nord ligger [adresse], Aarhus City Tower (Comwell) og banearealet, mod øst [adresse] og [adresse], mod syd [adresse] og [adresse] og mod vest [adresse] og DGI-huset.

Lokalplanområdet er privatejet, er ca. 9.500 m2 stort og omfatter matrikel 2216 m.fl., alle [adresse]. Gældende Lokalplan 972 muliggør erhverv i op til 19 etager/kote 86.

Lokalplanforslaget rummer et byggeri i op til 29 etager/kote 106 med erhverv og boliger, herunder 8 % almene, og en landskabsplan for hele [adresse].

Forslaget er ikke i overensstemmelse med kommuneplanen, hvad angår bebyggelsesprocent (455 mod kommuneplanens 360) og etageantal (29 mod kommuneplanens 19) og ledsages derfor af et forslag til kommuneplantillæg.

I den offentlige høring indkom ti høringssvar, som var overvejende positivt stemte for forslaget.

### Beslutningspunkter

Det indstilles, at

forslag til Lokalplan nr. 1194 vedtages endeligt,

forslag til Tillæg nr. 141 til Kommuneplan 2017 vedtages endeligt,

forslag til sammenfattende redegørelse om miljøvurdering vedtages endeligt (som den fremgår af indstillingens afsnit 7.3) og

indsigelser besvares, som det fremgår af indstillingens afsnit 5.5.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 18-09-2023

Niels Thomsen:

Fremsendes til [adresse] med bemærkning, at Magistraten i mødet den 18. september 2023 anbefaler, at byrådet tiltræder Magistratsafdelingen for Teknik og Miljøs indstilling af 4. september 2023.

Yrsa Nilsson og Preben Sørensen tog forbehold.

Udvalg: [adresse]

Dato: 27-09-2023

Niels Thomsen:

Fremsendes til Teknisk Udvalg til behandling i henhold til beslutning i byrådets møde den 27. september 2023.

Udvalg: Teknisk Udvalg

Dato: 09-10-2023

Niels Thomsen: 4

Jim Brandt, Beth Jørgensen og Villads Olesen kunne tiltræde indstillingen i overensstemmelse med Magistratens anbefaling.

Liv Gro Jensen, Sara Christoffersen og Kurt Rasmussen kunne ikke tiltræde indstillingen.

Tonny Dam kunne ikke tiltræde indstillingen med bemærkning om, at byen og borgerne fortjener, at et byggeri som i kraft af sit omfang, højde, synlighed og beliggenhed kommer til at definere byen, får en særlig æstetisk kvalitet.